1. Elektronisko sakaru tīkli un pakalpojumi un privātās dzīves un patērētāju tiesību aizsardzība (
Komisijas nostāja par Parlamenta grozījumiem
M. Harbour ziņojums
Komisija pieņem šādus grozījumus:
grozījumi: 2., 4., 5., 7., 8., 13., 15., 16., 20., 21., 32., 38., 41. (par apsvērumiem);
grozījumi: 43., 48., 51., 54., 55., 56., 60., 61., 63., 64., 65., 66., 68., 70., 72., 73., 77., 79., 88., 89., 90., 97., 100., 106., 110., 111., 112., 115., 116., 118., 129., 137., 141., 143., 145., 149., 150., 151., 152. (par pantiem);
plenārsēdes laikā iesniegtie grozījumi: 191., 192., 167., 182.
Komisija pieņem šādus grozījumus principā vai daļēji:
grozījumi: 3., 6., 9., 11., 12., 14., 18., 19., 22., 23., 25., 26., 27., 31., 37. (par apsvērumiem);
grozījumi: 44., 47., 53., 62., 67., 71., 74., 75., 76., 80., 82., 86., 87., 91., 92., 93., 94., 99., 103., 105., 109., 114., 122., 127., 132., 134., 135., 136., 138., 139. (par pantiem);
plenārsēdes laikā iesniegtie grozījumi: 170.,154., 171., 194., 189., 193., 188., 152., 159., 180., 181., 183., 185.
Komisija noraida šādus grozījumus:
grozījumi: 1., 10., 17., 24., 28., 29., 30., 33., 34., 35., 36., 39., 40., 42. (par apsvērumiem);
grozījumi: 45., 46., 49., 50., 52., 57., 58., 59., 69., 78., 81., 83., 84., 85., 95., 96., 98., 101., 102., 104., 107., 108., 113., 117., 119., 120., 121., 123., 124., 125., 126., 128., 130., 131., 133., 140., 142., 144., 146., 147., 148. (par pantiem);
plenārsēdes laikā iesniegtie grozījumi 169., 153., 160., 177., 190., 176., 165., 178., 155., 172., 168., 173., 166., 157., 163., 174., 156., 158., 175., 179., 184., 186., 187.
- Pirms balsojuma.
Malcolm Harbour
referents. - Priekšsēdētāja kungs, es zinu, kas es nebūšu populārs, ja tagad teikšu garu runu, bet divi mani kolēģi referenti, ar kuriem kopā mēs esam strādājuši kā komanda, ir snieguši īsus paziņojumus, tā ka es gribu saglabāt komandas garu.
Es tikai gribētu teikt, ka manā ziņojumā ir vairāk grozījumu tāpēc, ka mana komiteja ir bijusi mērķtiecīgāka attiecībā uz tiem uzlabojumiem, kurus es gribēju veikt Komisijas priekšlikumā. Es lūdzu jūsu atbalstu, lai nodrošinātu, ka mums ir pārliecināti, labi informēti elektronisko sakaru patērētāji, kuri ir arī drošībā un zina, ka viņu personas dati ir aizsargāti.
Es gribētu pateikties visiem saviem komitejas kolēģiem, kas strādāja kopā ar mani, lai sagatavotu dažus patiesi lielus kompromisa grozījumus, par kuriem mēs šodien balsosim. Es gribētu īpaši pateikties Alexander Alvaro un Pilsoņu brīvību komitejai, ar kuru mēs cieši sadarbojāmies, par viņu darba daļu direktīvā par e-privāto dzīvi. Es gribētu, lai jūs ar vairākumu visi atbalstītu mūs šajā jautājumā, lai tad, kad mēs nonāksim līdz sarunām ar Komisiju un Padomi, mēs varētu izdarīt visu iespējamo Eiropas patērētāju labā.
- Pēc balsojuma.
Viviane Reding
Komisijas locekle. - Priekšsēdētāja kungs, es vēlos pateikties referentiem par viņu izcilo darbu. Tas nebija viegli: viņi ir paveikuši brīnumus, un es izsaku viņiem savu cieņu. Es arī vēlētos pateikties godājamajiem Eiropas Parlamenta deputātiem par spēcīgo signālu, ko viņi ir devuši ar šodienas balsojumu. Tas ir signāls atklātam un konkurētspējīgam vienotam tirgum, telekomunikāciju uzņēmumiem un tāpat arī 500 miljoniem Eiropas patērētāju.
Vakar Komisijai bija jāierosina jauni noteikumi, lai risinātu jautājumu par pārmērīgi augsto maksu par SMS un datu pārraides viesabonēšanu Eiropas Savienībā. Šie priekšlikumi nodrošinās, ka ātri tiek novērsts viens no telekomunikāciju vienotā tirgus neesības redzamākajiem simptomiem, no kura cieš gan uzņēmumi, gan patērētāji. Šodien Eiropas Parlaments ir spēris nozīmīgu soli uz priekšu, ierosinot reizi par visām reizēm atrisināt šo problēmu pašā saknē: atbrīvoties no sadrumstalotības, bruģējot ceļu vienotam tirgum ar normatīviem līdzekļiem.
Es sevišķi atzinīgi vērtēju to, ka Eiropas Parlaments balsoja - pēc intensīvām debatēm un, iespējams, par pārsteigumu daudziem novērotājiem - par efektīva Eiropas Elektronisko sakaru regulatora izveidošanu, kas veicinātu valsts regulatoru apvienošanu, un par dialogu starp valstu regulatoriem un Komisiju. Tās ir labas ziņas vienlīdzīgu konkurences apstākļu interesēs attiecībā uz pārrobežu telekomunikāciju pakalpojumu nodrošināšanu un izmantošanu Eiropā. Šis jaunais Eiropas regulators dos spēcīgu ieguldījumu, lai palielinātu pārrobežu konkurenci un izvēli patērētājiem.
Tagad, godājamie parlamentārieši, mums - Parlamentam, Padomei un Komisijai - ir kopā jāsēžas pie sarunu galda, lai pabeigtu un iedarbinātu šo telekomunikāciju paketi līdz 2010. gadam. Nav palicis daudz laika. Mums tas ir jādara pamatīgi; mums tas tagad ir jādara ātri. Viss, ko Komisija var darīt, lai palīdzētu attīstīties, tiks izdarīts.
Es esmu pārliecināta, ka šis signāls, ko Parlaments šodien ir devis, sniedzas pāri Eiropai: tas ir signāls, kas būs dzirdams visā pasaulē. Tas parādīs, ka vienotais telekomunikāciju tirgus Eiropā ir atklāts uzņēmējdarbībai spēcīgas rūpniecības un pilnvarota patērētāja interesēs. Es jums pateicos un apsveicu jūs.
(Aplausi)
